OpenLLM-France/wikimedia huggingface dataset:
# Boukha

Boukha Tunisian pikuekin prestatzen den pattarra da. Herrialdean Judu komunitatea identifikatzen duen edaria ere bada.
Boukha egiteko pikuak lehenik lehortu eta ondoren beratu egiten dira, jarrian hartzitu eta azkenik destilatu pattarra egiteko. Guztizko alkohol-graduazioa % 37,5 ingurukoa da. Garaiko tenperaturan bazkari ostean edo jelarekin aperitibo moduan zerbitzatzen da. Boteila izozkailuan sartu ohi da ere. Koktel desberdinak prestatzeko ere erabili izan da, fruta mazedonia edo bestelako azkenburukoak prestatzeko ere. Juduek Kosher bezala onartzen dute.

## Kanpo estekak

* Datuak: Q429372
* Multimedia: Boukha / Q429372
# Boulaq 18 papiroa

Boulaq 18 papiroa, Egiptoko XIII. dinastian idazkera hieratikoz idatzitako dokumentu bat da, Kairoko Egiptoar Museoan CG 58069 erreferentziarekin bi zatitan kontserbatzen dena. Auguste Mariettek aurkitu zuen 1860an Dra Abu el-Nagan, Neferhotep eskribaren hilobian. Mariettek, faksimilean argitaratu zuen, eta, ondoren, A. Scharffek, bere transkripzioa argitaratu zuen.
Ez da ziurra bi zatiek erregealdi berari erreferentzia egitea, ezta eskriba berak idatzia egotea ere, baina bietan, Ankhu chatya aipatzen da, eta, bigarrenean, Neferhotepek sinatzen du. Quirkek, bestea ere Neferhotepek idatzi zuela uste du, baina, orduan, goragoko agintari baten aginduetara egin zuela, eta, dokumentua, Sekhemra Khutauy Amenemhat Sebekhotep edo Sebekhotep II.a faraoiaren erregealdian datatzen du.
Papiroak, Sebekhotep II.ak, Tebasera, Medamudeko Montu jainkoaren tenpluaren lanak eta han gertatutako gertakariak gainbegiratzeko egindako bisitaren gastuak biltzen ditu: Montu jainkoaren festa bat, eta, faraoia han egon zen bitartean, Monturen estatua errege jauregira eramateko egin zen prozesio bat.

## Berrikuntzak

Boulaq 18 papiroak, kalkulu aritmetikoan berrikuntza bat du, zeroarentzako ikur bat: eskribak, nfrri dagokion zeinua erabiltzen du kenketa operazioaren zero hondarrari erreferentzia egiteko.

## Kanpo estekak

* Datuak: Q626807
# Boulard jauregia

Boulard jauregia Lapurdiko Biarritz hirian dagoen jauregi bat da. Duc arkitektoak diseinatua eta Roux bere lankideak eraikia, avenue du Château etorbidean dago.
1975ean monumentu historiko izendatu zuten.
* Iparraldeko fatxada
* Hegoaldeko fatxada

## Erreferentziak

* ↑ Mérimée, Frantziako Kultura Ministerioa. Château Boulard. .

## Kanpo estekak

* Datuak: Q2967845
* Multimedia: Château Boulard / Q2967845
# Boukary Adji

Boukary Adji (Tanout, 1939 – Niamei, 2018ko uztailaren 4a) nigertar ekonomislari eta politikaria izan zen. Nigerreko lehen ministroa izan zen 1996ko urtarrilaren 30tik abenduaren 21era.
Zinder departamenduan jaio zen. Polonian ikasi zuen 1963an jasotako beka batekin eta ondoren Abidjaneko Unibertsitatean eta Parisko Finantza eta Banku Ikasketen Zentroan. 1970eko hamarkadaren hasieran, Plangintza Ministerioko zuzendari izendatu zuten, eta Nigerrerako zuzendari bihurtu zen Afrika Mendebaldeko Estatuetako Banku Zentralean. Seyni Kountchék Finantza ministro izendatu zuen 1983ko azaroaren 14an, eta karguan jarraitu zuen Kountché hil arte. Ondoren, AMEBZko gobernadoreordea izan zen. Ibrahim Baré Maïnassarak lehen ministro izendatu zuen 1996ko urtarrileko estatu-kolpearen ondoren.
# Borgetto

Borgetto Italiako udalerri bat da. Palermoko probintzian kokatuta dago, Sizilia eskualdean. 7.062 biztanle ditu, 26,02 kilometro koadroko azaleran banatuta.

## Mugakideak

Borgettok honako udalerri hauekin egiten du muga:
Partinico Giardinello Monreale Montelepre

## Kanpo estekak

* Datuak: Q496869
* Multimedia: Borgetto / Q496869
# Borghetto di Borbera

Borghetto di Borbera Italiako udalerri bat da. Alessandriako probintzian kokatuta dago, Piemonte eskualdean. 1.923 biztanle ditu, 39,4 kilometro koadroko azaleran banatuta.

## Mugakideak

Borghetto di Borberak honako udalerri hauekin egiten du muga:
Cantalupo Ligure Dernice Garbagna Grondona Roccaforte Ligure Sardigliano Stazzano Vignole Borbera

## Kanpo estekak

* Datuak: Q17279
* Multimedia: Borghetto di Borbera / Q17279
# Borghi

Borghi Italiako udalerri bat da. Forlì-Cesenako probintzian kokatuta dago, Emilia-Romagna eskualdean. 2.871 biztanle ditu, 30,23 kilometro koadroko azaleran banatuta.

## Mugakideak

Borghik honako udalerri hauekin egiten du muga:
Longiano Poggio Torriana $^{(en)}$ Roncofreddo Santarcangelo di Romagna Sogliano al Rubicone

## Kanpo estekak

* Datuak: Q99935
* Multimedia: Borghi / Q99935
# Borghetto d'Arroscia

Borghetto d'Arroscia Italiako udalerri bat da. Imperiako probintzian kokatuta dago, Liguria eskualdean. 400 biztanle ditu, 25,94 kilometro koadroko azaleran banatuta.

## Mugakideak

Borghetto d'Arrosciak honako udalerri hauekin egiten du muga:
Caprauna Casanova Lerrone Pieve di Teco Ranzo Vessalico Aquila d'Arroscia

## Kanpo estekak

* Datuak: Q268230
* Multimedia: Borghetto d'Arroscia / Q268230
# Borger-Odoorn

Borger-Odoorn (entzun) Herbehereetako Drenthe probintziako herria da. 2010eko urtarrilaren 1eko erroldaren arabera, herriak 26.075 biztanle zituen.

## Ikus, gainera

* Drenthe

## Kanpo estekak

* (Nederlanderaz) Udalaren webgunea.
* Datuak: Q835118
* Multimedia: Borger-Odoorn / Q835118
# Borghetto Lodigiano

Borghetto Lodigiano Italiako udalerri bat da. Lodiko probintzian kokatuta dago, Lombardia eskualdean. 4.336 biztanle ditu, 23,64 kilometro koadroko azaleran banatuta.

## Mugakideak

Borghetto Lodigianok honako udalerri hauekin egiten du muga:
Brembio Graffignana Livraga Ossago Lodigiano Villanova del Sillaro San Colombano al Lambro

## Kanpo estekak

* Datuak: Q42376
* Multimedia: Borghetto Lodigiano / Q42376
# Borghetto Santo Spirito

Borghetto Santo Spirito Italiako udalerri bat da. Savonako probintzian kokatuta dago, Liguria eskualdean. 4.600 biztanle ditu, 5,39 kilometro koadroko azaleran banatuta.

## Mugakideak

Borghetto Santo Spiritok honako udalerri hauekin egiten du muga:
Boissano Ceriale Toirano Loano

## Kanpo estekak

* Datuak: Q270542
* Multimedia: Borghetto Santo Spirito / Q270542
# Borghetto di Vara

Borghetto di Vara Italiako udalerri bat da. La Speziako probintzian kokatuta dago, Liguria eskualdean. 870 biztanle ditu, 27,34 kilometro koadroko azaleran banatuta.

## Mugakideak

Borghetto di Varak honako udalerri hauekin egiten du muga:
Beverino Brugnato Carrodano Levanto Pignone Rocchetta di Vara Sesta Godano

## Kanpo estekak

* Datuak: Q270050
* Multimedia: Borghetto di Vara / Q270050
# Borghild proiektua

Borghild proiektua (Sexy Nazi doll prodject izenez ere ezagutua) Adolf Hitlerrek Bigarren Mundu Gerran alemaniar soldaduei sexu bidez transmititutako gaixotasunak eragozteko panpinak sortzeko proiektua izan zen.

## Testuingurua

1940an, Berlinen (Alemania), Adolf Hitlerrek gutun bat idatzi omen zion Olen Hannussen daniar doktoreari, plastiko galbanizatuzko panpina baten prototipoa sortzeko eskatuz, gero Dresdeneko fabrika batean seriean ekoiztuko zutena.
Alemania Bigarren Mundu Gerran sartuta zegoen. Soldadu bakoitzak panpina puzgarri bana jaso eta motxilan eramango zuen, bizirauteko ezinbestekoak zituen gainerako objektuekin batera. Hala, soldaduek beren behar sexuala aseko zuten, gaixotasun benereoak hartzeko arriskurik gabe, eta beren odol garbia arraza kaskarrekin nahastu gabe.

## Panpinen garapena

Fürherrak mediku daniarrari bidalitako ustezko gutunean zioenez, “panpinak 1,76 metro neurtu behar du, bular handiak izan behar ditu, hankak, besoak eta burua artikulatuak, eta ongi diseinatutako zilborra”. Borghild izenez bataiatu zuten panpina, naziek gustuko zuten mitologia nordikoan oinarrituta. Ile horia, azal zuria eta begi urdinak izan behar zituen.
Borghild proiektuan eskultore batek, material sintetikoetako aditu batek, ile-apaintzaile batek eta mekanikari batek parte hartu zuten. Giza azalaren egituratik ahalik eta hurbilen zegoen materiala lortzea zen erronka eta horretarako polimero bereziak garatu zituzten. Gorputzaren eredu gisa Wilhelmina von Bremen eta Annette Walter atletak erabili zituzten. Aurpegirako, aldiz, Käthe von Nagy aktorea aukeratu zuten, baina, diotenez, hark ez zuen baimenik eman.
Azkenean, 1941ean altuera ezberdineko hiru panpina aurkeztu zituzten. Baina proiektua bertan behera geratu zen aliatuen hegazkin bonbaketariek Dresdengo fabrika suntsitu zutenean.

## Proiektuaren inguruko zalantzak

Informazioa 2005eko ekainean eman zen aditzera Alemaniako egunkari eta telebista kate nagusietan. Denek egiazkotzat jo zituzten Borghilden gorabeherak. Baina egundaino nazien ustezko panpina puzgarriak ez du inolako oinarri dokumentalik. Gainera, kontuan izan behar da berria argitaratzen lehena Alemaniako Bild egunkari sentsazionalista izan zela; beraz, zalantzazkoa da.

## Erreferentziak

* 1 2 3 4 5 6 Irazustabarrena, Nagore. (2008-09-28). «Hitlerren panpina puzgarria» Argia CC-BY-SA lizentzia.

## Kanpo estekak

* Datuak: Q19892098
# Borger (Texas)

Borger Texasko hiri bat da. Hutchinson konderrian kokatua dago. 2010ean 13.251 biztanle zituen, 22,70 kilometro koadrotan banatuta.

## Ikus, gainera

* Hutchinson konderria

## Kanpo estekak

* Datuak: Q893540
* Multimedia: Borger, Texas / Q893540
# Beauvais-1 kantonamendua

Beauvais-1 kantonamendua Frantziako kantonamendu bat da. Oise departamenduan dago, Frantzia Garaia eskualdean. Guztira 8 udalerri ditu eta Beauvais da bere hiriburua.

## Kanpo estekak

* Datuak: Q17174711
# Beautiful Day

Beautiful Day (euskaraz Egun Ederra) U2 irlandar pop musika taldearen abesti bat da. 2000an argitaratutako All That You Can't Leave Behind diskoaren barnean kaleratu zuten.

## Kanpo estekak

* Beautiful Day abestiaren bideoklipa ikusgai eta entzungai (Ingelesez)
* Datuak: Q926435
# Beautiful Freak

Beautiful Freak Eels taldearen diskoa da, 1996an argitaratutakoa.

## Kanpo estekak

* Datuak: Q548392
# Beautiful Joe (filma)

Beautiful Joe (euskaraz Joe Ederra) 2000ko Stephen Metcalfe estatubatuar zinema zuzendari eta gidoigileak zuzendu eta idatzitako drama film bat da. Sharon Stone, Billy Connolly, Ian Holm, Dann Florek eta Gil Bellows aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Joe (Billy Connolly) bizitzan zorte handiegirik izan ez duen irlandar jatorriko New York hiriko loresaltzaile bat da, zoritxarrez kolpe latza jasoko du: emazteak adarrak jarri dizkio eta medikuak minbizi terminala duela iragarri dio. Halere, behingoz lasterketa batean apostua egin eta dirutza bat lortuko du. Bere bizitza aldatzeko asmoz, Kentucky estatuko Louisville hirira lekualdatuko da. Bertan, Hush (Sharon Stone) izeneko striptease dantzari ohia eta ama ezkongabea ezagutuko du. Husheren apostuzalekeria eta diru zorren ondorioz mafia atzetik ate joka izango du. Hortaz, Joek, ausarki, emakumea laguntzea erabaki, eta bera ere nahas-mahasean sartuko da.

## Aktoreak

* Sharon Stone: Hush
* Billy Connolly: Joe
* Gil Bellows: Elton
* Jurnee Smollett: Vivien
* Dillon Moen: Lee
* Jaimz Woolvett: Mouse
* Alan C. Peterson: Howdy
* Dann Florek: Happy
* Ian Holm: George The Geek
* Sheila Paterson: O'Malley andrea
* Frank C. Turner: Frank
* Gina Chiarelli: Pauline
* Ben Johnson: Gino
* Connor Widdows: Anthony
* Norman Armour: Doktorea
* J.K. Simmons (krediturik gabe)

## Kanpo estekak

* Beautiful Joe filmaren iragarkis ikusgai. youtube.com (Ingelesez)
* IMDBko fitxa irakurgai (Ingelesez)
* Datuak: Q623115
# Beautor

Beautor Ain departamenduko Frantziako udalerria da, Rhône-Alpeak eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q843082
* Multimedia: Beautor / Q843082
# Beauty and the Beast (1991ko filma)

Beauty and the Beast (euskaraz Ederra eta Piztia) 1991ko Gary Trousdale eta Kirk Wisek zuzendutako Walt Disney Feature Animation ekoiztetxearen marrazki bizidun musikal eta fantasiazko filma da. Jeanne-Marie Leprince de Beaumont idazlearen La Belle et la Bête ipuinean oinarritzen da.
Oscar Sarietan, Film onenaren Oscar Sarirako izendatu zuten lehen animaziozko filma izan zen. Jatorrizko soinu banda onenaren Oscar Saria‎ eta Jatorrizko abesti onenaren Oscar Saria ("Beauty and the Beast") irabazi zituen.

## Argumentua

Oharra: Atal honek istorio osoa edo amaiera argitzen du.
Belle izeneko neska gazte eder batek Piztia baten gazteluan geratzea onartzen du, bere aita askatzearen truke. Piztia, berez, sorgindutako printze bat da. Sorginkeria hausteko, neskatila eder bat maitemindu behar du, sorgindutako arrosa baten azken petaloa erori baino lehen.

## Kanpo estekak

* Beauty and the Beast filmaren IMDBko fitxa irakurgai (Ingelesez)
* Datuak: Q179673
* Multimedia: Disney's Beauty and the Beast / Q179673
# Beauvais-2 kantonamendua

Beauvais-2 kantonamendua Frantziako kantonamendu bat da. Oise departamenduan dago, Frantzia Garaia eskualdean. Guztira 27 udalerri ditu eta Beauvais da bere hiriburua.

## Kanpo estekak

* Datuak: Q17174715
# Blanca Varela

Blanca Varela (Lima, 1926ko abuztuaren 10a - ib., 2009ko martxoaren 12a) perutar poeta izan zen.
Unibertsitatean, letretako ikasketak egiten ari zela, perutar idazle batzuk ezagutzeko aukera izan zuen: Jorge Eduardo Eielson, Sebastián Salazar Bondy, Javier Sologuren, etab. Haiekin batera "poeta puristak" -"poeta sozialak" taldetik bereizteko hala deituak taldea osatu zuen. Bestalde, César Moro, Emilio Adolfo Westphalen eta Manuel Moreno Jimeno poetek surrealismoaren tradizioa ezagutarazi zioten. 1949an Parisa joan zen, eta han bizi izan zen urteetan existentzialismoa eta gerra ondoko joera estetikoak ezagutu ahal izan zituen. Gero Mexikon bizi izan zen zenbait urtez, eta Peruko Ekonomia Kultura Funtseko zuzendari izan zen. Limako Oiga aldizkarian zinema-kritikako artikuluak idatzi zituen eta Amaru aldizkariko erredakzio-batzordeko kide izan zen. 1996an Txileko gobernuak Gabriela Mistral domina eman zion, kulturaren munduan egindako lanaren omenez. Presarik gabe idatzi baitu, hogeita hamairu urte zituela argitaratu zuen bere lehen poema-bilduma, Octavio Paz mexikar idazleak hartaratua: Este puerto existe (y otros poemas) (Portu hau existitzen da [eta beste zenbait poema]). Lehenengo haren ondoren Luz de día (1963, Eguneko argia), Valses y otras falsas confesiones (1972, Balsak eta beste zenbait aitorpen faltsu), Ejercicios materiales (1993, Ariketa materialak) eta El libro de barro (1993, Buztinezko liburua) etorri ziren. Bere poesiako gai nagusiak itsasoa, denbora eta margoa dira. Kritikariek, haren poesiaren ezaugarriak aztertzerakoan, asetzen ez duen errealitateari aurre egin nahia, egiaren bilaketa, ironia, hitz urriko poemen adierazkortasun handia, eta azken poemetako joera mistikoa aipatzen dituzte besteak beste. Varelaren lana hainbat hizkuntzatara itzulia izan da: ingelesa, alemana, italiera, portugesa, errusiera eta txekiera. Sari ugari irabazi ditu, horien artean Peruko Kulturako Institutu Nazionalaren Ohorezko Domina, Octavio Paz saria (2001), Granada Hiriko Federico García Lorca poesia-saria (2006), Reina Sofia Poesia Iberoamerikarra saria (2007).

## Poesia-bildumak

* Ese puerto existe, 1959
* Luz de día, 1963
* Valses y otras falsas confesiones, 1971
* Ejercicios materiales, 1978 - 1993
* Canto Villano, 1978
* Camino a Babel , 1986
* El libro de barro, 1993 - 1994
* Concierto animal, 1999
* El falso teclado, 2001

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2107754
# Blanca de Silos

Blanca de Silos (Gasteiz, 1914ko abuztuaren 3a - Segovia, 2002ko irailaren 13a) arabar antzezlea izan zen.

## Bizitza

Blanca de Silos Errioxa kaleko 23. zenbakian jaio zen. Gazte-gaztetandik erakarri zuen Blanca antzerkiaren munduak, baina familiak ez zion hura onartu eta ez zion antzezle izaten uzten, harik eta gerra zibila bete-betean zegoela, Segovian, hara bidali baitzuten bere aita, auto sakramental batzuetan parte hartu ahal izan zuen arte. Halaxe hasi zen bikaina izango zen Blancaren antzezle karrera. Izan ere, Madrilgo Teatro Español eta María Guerrero antzokietan jo zuen gailurra, eta, horrez gainera, hainbat antzerki konpainiatan ere lan egin zuen, besteak beste, Lópe de Vegan.

## Lanak

Debuta zineman Italian egin zuen, 1939. urtean, Frente de Madrid filmean, Edgar Nevilleren zuzendaritzapean. Hurrengo urtean, Manuel García Viñolésen Boda en Castilla dokumentalean, zeina Veneziako Zinemaldian saritu baitzuten, poema bat errezitatu zuen. 1941. urtean, Madrilen jadanik, José Buchsen “Flora y Mariana” filmean parte hartu zuen, Luis Marquinaren Su hermano y él filmean, zeinean Concha Catalá beste gasteiztar antzezlearekin batera lan egin zuen, eta Antonio Románen Escuadrilla filmean. 1942an Florián Reyren Eramos siete a la mesa lanean agertu zen. 1943an Antonio Románen Intriga eta La casa de la lluvia filmetan lan egin zuen, eta Jerónimo Mihuraren Castillo de naipes lanean. Lau urteko tarte baten ondoren, 1947. urtean azaldu zen berriz José Luis Sáenz de Herediaren Mariona Rebull filmean, eta Alejandro Perlaren El duende y el rey filmean. 1948. urtean Ladislao Vadjaren Sin uniforme lanean parte hartu zuen, eta Jerónimo Mihuraren En un rincón de España filmean. 1952an, Rafael Gil 50 años de Real Madrid filmean, ikusle papera egiten zuen, Fernando Fernán Gómez eta Fernando Sanchoren aldamenean.
Ordurako ia erabat utzia zeukan zinemako lana, eta 1959. urteko film batean baino ez zen agertu, Jack Pinoteauren produkzio frantses-espainolean, Darry Cowlen ondoan, Robinson et le triporteur izenekoan, zeina gaztelaniaz ¡Hola Robinson!, tituluarekin estreinatu baitzen, Alfredo Mayorekin, eta beste behin agertu zen gero pantailan, 1968an, Esteban Farréren Sábado en la playa lanean..

## Filmografia hautatua

* Raza (1942)
* Intriga (1942)
* Castillo de naipes (1943)
* La casa de la lluvia (1943)
* Orosia (1944)
* Mariona Rebull (1947)

## Ohoreak

* 2022an Gasteizko Udalak bere izena jarri zion San Martineko ekitaldi-aretoa: “Blanca de Silos ekitaldi-aretoa”.

## Erreferentziak

* ↑ «Blanca de Silos,actriz» El País 2002/09/14.
* ↑ (1983). Álava en sus manos Gasteiz
* ↑ Manzanos Arreal, Paloma. (2001). Emakumeak Vitoria-Gasteizen mendeetan zehar. Vitoria-Gasteizko Udala ISBN 84-95577-21-6..
* ↑ Gasteizek aurrera jarraitzen du kale-izendegi berdinzaleagoa bat osatzeko konpromisoan, emakumeei 9 espazio gehiago eskainiz « Prentsa oharrak. (Noiz kontsultatua: 2023-10-11).
* Datuak: Q18645679
* Multimedia: Blanca de Silos / Q18645679
# Blanca Toledano

Blanca Toledano Laut (2000ko azaroaren 3a) igerilari artistiko espainiarra da.
Nazioarteko hainbat domin lortu ditu bai Europako Txapelketatan eta baita Munduko Txapelketatan ere. 2024ko Udako Olinpiar Jokoetan brontzezko domina lortu zuen taldekako ekitaldian.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 03 ! | Taldeka |
| Munduko Txapelketak ||||
| Urtea | Lekua | Domina | Kategoria |
| 2019 | Gwangju | 03 ! | Taldeka |
| 2022 | Budapest | 03 ! | Taldeka |
| 2023 | Fukuoka | 01 ! | Errutina teknikoa taldeka |
| 2024 | Doha | 02 ! | Errutina teknikoa taldeka |
| Europako Txapelketak ||||
| Urtea | Lekua | Domina | Kategoria |
| 2018 | Glasgow | 03 ! | Errutina libre konbinazioa |
| 2020 | Budapest | 03 ! | Errutina teknikoa taldeka |
| 2024 | Belgrad | 01 ! | Errutina teknikoa taldeka |
# Blanca Urgell

Blanca Urgell Lázaro (Gasteiz, Araba, 1962ko abuztuaren 6a) irakaslea eta filologoa da. Euskal Filologian doktorea. Euskal Herriko Unibertsitateko irakasle titularra, 2002tik. Lexikografian aditua da. Bederatzi urte eman zituen Orotariko Euskal Hiztegian lan egiten. Monumenta Linguae Vasconum ikerketa taldeko kide da.
2000. urtean, 'Larramendiren "Hiztegi Hirukoitza"-ren osagaiez' izenburuko doktorego-tesia aurkeztu zuen EHUn Joseba Lakarraren zuzendaritzapean.
2009tik 2012ra Eusko Jaurlaritzako Kulturako sailburu aritu zen Patxi Lópezen gobernuan, independente gisa. 2015eko uztailaren 17an euskaltzain urgazle izendatua izan zen.
2017 eta 2019an Ikergazte kongresuko batzorde akademikoko kide izan da Giza zientziak eta artea arloan.

## Erreferentziak

* ↑ Blanca Urgell Lázaro. Euskaltzaindia
* ↑ Urgell Lazaro, Blanca. «Larramendiren "Hiztegi Hirukoitza"-ren osagaiez» (PDF) Tesiker, Euskarazko doktorego-tesiak (Noiz kontsultatua: 2019-12-16).
* ↑ «Sei euskaltzain urgazle gehiago ditu Euskaltzaindiak» Berria 2015-07-20.

## Kanpo estekak

* Blanca Urgell, Inguma datu-basean.
* (Gaztelaniaz) «Blanca Urgell», Auñamendi Eusko Entziklopedia.
* Datuak: Q8248653
* Multimedia: Blanca Urgell / Q8248653
* Aipu famatuak: Blanca Urgell
# Blanca Uriarte

Blanca Uriarte Fernández de Pinedo (Gasteiz, 1961) arabar poeta da. Egun, Gatzaga Buradongo administrazio-batzarreko presidentea da.

## Lanak

* De humo y nada, 2010
* Deja que el silencio hable, 2011
* En el saco roto de los días, 2012
* Sine homo, 2013
* Dados de luna, 2014
* Sin mando a distancia, 2015
* Datuak: Q27104667
# Blanca Suárez

Blanca Martínez Suárez (Madril, 1988ko urriaren 21a) espainiar aktore bat da. Nagusiki telebistan El internado eta El barco telesailetan antzezteagatik ezaguna da.

## Zinema
### Filmak

| Urtea | Filma | Pertsonaia |
| 2008 | Eskalofrío | Ángela |
| 2008 | Cobardes | Kazetaria |
| 2009 | Fuga de cerebros | Ahotsa |
| 2009 | El cónsul de Sodoma | Sandra |
| 2010 | Carne de neón | Verónica |
| 2011 | La piel que habito | Norma Ledgard |
| 2012 | The Pelayos | Ingrid |
| 2012 | Miel de naranjas | Carmen |
| 2013 | Los amantes pasajeros | Ruth |
| 2015 | Perdiendo el Norte | Carla |
| 2015 | My Bakery in Brooklyn | Daniella |
| 2015 | Mi gran noche | Paloma |
| 2017 | El bar | Elena |
| 2018 | Tiempo Después | “La Méndez” |

### Telebista

| Urtea | Telesaila | Pertsonaia | Oharrak | Tele-katea |
| 2007 – 2010 | El internado | Julia Medina Jiménez | 65 atal | Antena 3 |
| 2011 – 2013 | El barco | Ainhoa Montero | 43 atal | Antena 3 |
| 2014 | Cuéntame un cuento | Blanca / Nieves | Atal 1 | Antena 3 |
| 2015 | Los nuestros | Isabel Santana | 3 atal | Telecinco |
| 2015 | La Bella y la Bestia | Bella | 2 atal | Telecinco |
| 2015 – ? | Carlos, Rey Emperador | Elisabet Portugalgoa | | TVE |
| 2016 | Lo que escondían sus ojos | Sonsoles de Icaza | | Telecinco |
| 2017 – 2020 | Las chicas del cable | Lidia | 16 atal | Netflix |
| 2021 | El internado: Las Cumbres | Julia Medina | Atal 1 | Prime Video |

## Kanpo estekak

* Webgune ofiziala (Gaztelaniaz)
* IMDBko fitxa (Ingelesez)
* Datuak: Q2656242
* Multimedia: Blanca Suárez / Q2656242